12. ΑΠΟΦΑΣΙΣ ΥΠΟΥΡΓΟΥ ΕΘΝ.ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ.Φ.141.3/3/60.142 της 17/27 Ιουλ.  1973 (ΦΕΚ Β΄871) Περί καθορισμού χρόνου εκπονήσεως των γεωδαιτικών ασκήσεων παρά τω Ε.Μ.Π. Έχοντες υπ όψει :1)τας διατάξεις της παρ 5 της υπ’αριθ.107/1962 πράξεως του Υπουργικού Συμβουλίου ,κυρωθείσης δια του αρθρ.1 του Ν.Δ 4263/1962(ΦΕΚ 138 τευχ. Α΄), 2)αρθρ.4 παρ.7 του υπ αριθ.563/1961(ΦΕΚ 138 τευχ.Α΄) Β.Δ/τος και 3) την πρότασιν της Συγκλήτου του Ε.Μ. Πολυτεχνείου, (συνεδρία από 8.6.1973), αποφασίζομεν: 1.Αι υπο του άρθρ.4 παρ.7 του Β.Δ 563/1961(άνωτ.αριθ.1) προβλεπόμεναι μεγάλαι γεωδαιτικαί ασκήσεις των φοιτητών του Ε.Μ. Πολυτεχνείου, από του ακαδημαϊκού έτους 1972-73 εκτελούνται κατά το μεταξύ Β΄ και Γ΄ τάξεως φοιτήσεως χρονικόν διάστημα και θεωρούνται ως υποχρεωτικόν μάθημα της αμέσως επομένης τάξεως, ο δέ διδόμενος βαθμός εις αυτάς λαμβάνεται υπ’ όψιν δια τον υπολογισμόν της σειράς επιτυχίας της τάξεως ταύτης. 2.Δια τους τριτοετείς σπουδαστές των ακαδημαϊκών ετών 1972-1973 και 1973-74, θέλουσιν εφαρμοσθή αι προϊσχύουσαι διατάξεις. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 1018]